**Тэхналагічная карта да ўрока беларускай мовы ў 7 класе**

**Тэма ўрока:** «Утварэнне прыслоўяў»

**Тып урока:** камбінаваны

**Від урока:** урок-падарожжа

**Задачы:**

***стварыць умовы для***

* выпрацоўкі ўмення ўтвараць прыслоўі ад розных часцін мовы;
* развіцця ўмення правільнага пісьма і ўжывання прыслояў у вусным і пісьмовым маўленні;
* узбагачэння слоўнікавага запасу вучняў;
* фарміравання арфаграфічнай пільнасці;
* развіцця ўмення самастойнай работы з падручнікам;

***садзейнічаць***

* сістэмнаму засваенню тэмы;
* развіццю пазнавальных матываў;
* выхаванню цікавасці да прадмета;
* выхаванню любові да роднай мовы, да Беларусі праз дыдактычны матэрыял урока.

**Задачы для вучняў:**

* паглыбляць веды пра ўтварэнне прыслоўяў;
* вучыцца правільна ўжываць прыслоўі ў вусным і пісьмовым маўленні;
* вучыцца прымяняць атрыманыя веды на практыцы.

**Формы арганізацыі пазнавальнай дзейнасці**: індывідуальная, парная, групавая

**Абсталяванне:** мультымедыйны праектар, раздатачны матэрыял, падручнік

**Ход урока**

1. **Арганізацыйны этап**

**Плануемы вынік:** псіхалагічная гатоўнасць класа да зносін і ўрока, арганізацыя ўвагі вучняў.

**Педагагічная задача:** забяспечыць спрыяльныя абставіны і падрыхтаваць вучняў да работы.

|  |  |
| --- | --- |
| Дзейнасць настаўніка | Дзейнасць вучняў |
| Арганізуе ўвагу, добразычлівы настрой усіх вучняў, запрашае да супрацоўніцтва. | Унутрана арганізуюцца, мабілізуюцца на работу. |

1. **Арыенціровачна-матывацыйны этап. Актуалізацыя вывучанага матэрыялу па тэме «Прыслоўе»**

**Плануемы вынік**: пазнавальная гатоўнасць вучняў да ўзнаўлення ведаў, наяўнасць матывацыі, самавызначэнне на дзейнасць і канчатковы вынік урока.

**Педагагічная задача:** актуалізаваць апорныя веды вучняў па тэме «Прыслоўе»

|  |  |
| --- | --- |
| Дзейнасць настаўніка | Дзейнасць вучняў |
| Арганізуе праверку атрыманых раней ведаў па тэме «Прыслоўе» - тэст.  Актуалізуе веды вучняў па тэме «Ступені параўнання прыслоўяў»  **Станцыя «Пагранічная»** | Робяць аргументаваны выбар. У парах правяраюць тэст, выкарыстоўваючы «ключ мытніка» (слайд).  Паўтараюць правіла «Ступені параўнання прыслоўяў» |

**III Этап мэтапалагання**

**Плануемы вынік:** усвядомленасць асноўнага зместу вучэбнага матэрыялу, пазнавальная актыўнасць вучняў.

**Педагагічная задача:** забяспечыць прыняцце і ўсведамленне мэты вучнямі.

|  |  |
| --- | --- |
| Дзейнасць настаўніка | Дзейнасць вучняў |
| Называе тэму ўрока «Утварэнне прыслоўяў».  Арганізуе работу па мэтапалаганні, пры неабходнасці карэктуе мэты. | Вызначаюць мэты ўрока.  (слайд) |

**IV. Этап прымянення ведаў і спосабаў дзейнасці. Тлумачэнне новага матэрыялу.**

**Плануемы вынік**: забеспячэнне фарміравання сістэмы ведаў.

**Педагагічная задача:** стварыць умовы для ўсвядомленай сістэматызацыі атрыманых ведаў.

|  |  |
| --- | --- |
| Дзейнасць настаўніка | Дзейнасць вучняў |
| Арганізуе дзейнасць вучняў па пераводзе атрыманых ведаў у сістэму.  **Станцыя «Тэарэтычная».**  Работа з тэарэтычным матэрыялам параграфа. | Успамінаюць спосабы ўтварэння слоў у беларускай мове. Утвараюць ад слоў прыслоўі (зіма, высокі, тры, шмат і г.д.), робяць вывад пра спосабы ўтварэння прыслоўяў.  Чытаюць параграф падручніка, падбіраюць свае прыклады на кожны спосаб утварэння. (Гульня **«**Хто больш?**»** па радах) |

**V. Этап актуалізацыі вывучанага. Замацаванне вывучанага матэрыялу.**

**Плануемы вынік:** правільнасць, дзейснасць ведаў вучняў, самастойнасць у выкананні задання, стварэнне творчага прадукта.

**Педагагічная задача:** забяспечыць засваенне вучнямі ведаў і спосабаў дзейнасці на ўзроўні прымянення.

|  |  |
| --- | --- |
| Дзейнасць настаўніка | Дзейнасць вучняў |
| Арганізуе работу па прымяненні ведаў і спосабаў дзейнасці вучняў, садзейнічае развіццю арфаграфічнай пільнасці.  Стварае сітуацыю для праяўлення самавыражэння і творчай актыўнасці вучняў.  **Станцыя «Практычная»**  Выконваюць практыкаванне «Размінка для розуму»  **Станцыя «Спартыўная».** Правядзенне фізкультхвілінкі.  **Станцыя «Творчая».** Атрымоўваюць інфармацыю пра М.Савіцкага, яго карціны (слайды). | Вызначаюць спосаб утварэння прыслоўяў (вусна): даўно, нехта, дапазна, па-святочнаму, штогод, удвая, улетку, задарма, ранавата, дадому, раз-пораз, дзёрзка, замоцна, пазалетась, як-ніяк.  Падбіраюць да фразеалагізмаў сінанімічныя прыслоўі: ні свет ні зара (рана); хоць вока выкалі (цёмна) і г.д. (па групах)  Выконваюць зрокавую гімнастыку, фізічныя практыкаванні.  Мы тупаем нагамі,  Мы пляскаем рукамі,  Ківаем галавой,  Мы рукі ўздымаем,  Мы рукі апускаем,  Мы руку падаѐм.  Мы вочкі апускаем,  Мы вочкі падымаем  І пачынаем працаваць!  Рэдагуюць тэкст, які апісвае карціну М.Савіцкага «Партызанская мадонна», устаўляючы ў тэкст прыслоўі і каменціруючы іх правапіс. |

**VI. Этап кантролю і самакантролю**

**Плануемы вынік:** праверка ведаў і спосабаў дзеянняў вучняў, іх ацэначная дзейнасць.

**Педагагічная задача:** выявіць якасць засваення вучнямі ведаў і спосабаў дзеянняў, забяспечыць развіццё здольнасці да ацэначных дзеянняў.

|  |  |
| --- | --- |
| Дзейнасць настаўніка | Дзейнасць вучняў |
| **Станцыя «Заліковая».** | Выконванне праверачнага тэста «Утварэнне прыслоўяў». На правільнасць выконвання тэста ўказвае адказ – **Малайцы (**узаемаправерка**).** |

**VII. Падвядзенне вынікаў, рэфлексія**.

**Плануемы вынік:** усведамленне значнасці вучэбнай дзейнасці і сітуацыя поспеху.

**Педагагічная задача:** стварыць умовы для самаацэнкі дзейнасці вучняў і ўсведамлення імі ўласнага ўзроўню засваення і вынікаў выконвання пастаўленых задач.

|  |  |
| --- | --- |
| Дзейнасць настаўніка | Дзейнасць вучняў |
| Аналізуе ступень засваення вучэбнага матэрыялу, прапануе звярнуцца да пастаўленых у пачатку ўрока мэтаў і прааналізаваць ступень іх дасягнення. Задае пытанні, якія дапамагаюць вучням усвядоміць паспяховасць дасягнення мэты.  Рэфлексія «Лесвіца ведаў». | Ацэньваюць вынікі работы на ўроку. Аналізуюць паспяховасць дасягненняў мэт, пастаўленых у пачатку ўрока.  Размяшчаюць свае адрыўныя квіткі на «Лесвіцы ведаў». |

**VIII. Этап аб’яўлення дамашняга задання**.

**Плануемы вынік:** усвядомлены выбар, прыняцце зместу і паспяховае выконванне дамашняга задання.

**Педагагічная задача:** забяспечыць самавызначэнне на выконванне дамашняга задання, разуменне мэты, зместу і спосабаў яго выконвання.

|  |  |
| --- | --- |
| Дзейнасць настаўніка | Дзейнасць вучняў |
| Прапаноўвае дыферынцыраванае дамашняе заданне: пр.361, 362, вучебнае паведамленне «Цікава пра прыслоўе», каменціруе яго змест і спосабы выконвання.  **Станцыя «Дамашняя».**  Дамашняе заданне: §46, пр.361, 362; вучэбнае паведамленне пра паходжанне прыслоўяў. | Задаюць пытанні. |